open-index/open-wikipedia-markdown huggingface dataset:
ג'ני שמרצלר

**ג'ני שמרצלר** (בגרמנית: **Jenny Schmerzler**; 31 באוגוסט 1887 – 25 במרץ 1969) הייתה מוזיקאית מבצעת (כינור וויולה) ומורה למוזיקה ישראלית.

## ביוגרפיה
ג'ני שמרצלר נולדה בעיר ברלין, שבגרמניה, בתם של גאורג (1864–1929) וברטה (186x–1946) שמרצלר, אחות ל: מקס שמרצלר (1889–1918), ליסה גולם לבית שמרצלר (1891–1964) וסאלי שמרצלר (1893–1915). גדלה ולמדה בברלין לפני מלחמת העולם הראשונה. ג'ני למדה בכתת הכינור של פרופ' וילי הס (Willy Hess) בבית הספר הגבוה למוזיקה בברלין (Berlin Hochschule für Musik) לפני מלחמת העולם ה- I.
ג'ני שהתה זמנית בא"י בתקופת השנים 28–1926, עלתה ארצה סופית בשנת 1930 והתיישבה בירושלים.
ג'ני מעולם לא נישאה ולא היו לה ילדים. היא נפטרה ב־25 במרץ 1969 ונטמנה בבית העלמין הר המנוחות שבירושלים.

## קריירה מוזיקלית
החל משנות ה-20 המאוחרות ועד שנות השישים של המאה ה-20 נטלה ג'ני חלק בפעילות המתהווה והולכת של מוזיקה קלאסית בארץ ישראל המנדטורית, ולאחר מכן בישראל. בתקופת השנים 28–1926 השתתפה ג'ני בהרכבים קאמריים שונים, בעיקר רביעיות מיתרים שהופיעו לרוב בחיפה. לאחר עלייתה ארצה בשנת 1930 התיישבה ג'ני בירושלים, שם היא השתתפה במספר הרכבים מוזיקליים ככנרת וויולנית, בעיקר רביעיות מיתרים (רביעיית הנשים של הצ'לנית תלמה ילין וכן רביעיית המיתרים הירושלמית בהובלת אמיל האוזר), כסולנית וברסיטלים לכינור ופסנתר. ג'ני הייתה חברה בתזמורת הסימפונית של ירושלים והשתתפה גם בקונצרטים מוזיקליים ברדיו ששודרו בשרות השידור המנדטורי. במשך מספר שנים הייתה ג'ני מורה לכינור בקונסרבטוריון הירושלמי למוזיקה (כיום האקדמיה למוסיקה ולמחול בירושלים), שנוסד ונוהל על ידי אמיל האוזר, וכן לימדה את ילדי ירושלים שיעורים פרטיים בכינור.

## לקריאה נוספת
* ספר: Music in the Jewish Community of Palestine 1880-1948: A Social History, by Yehoash Hirshberg, Clarendon Press 1996, 
* פרופ' יהואש הירשברג: "מוזיקה מערבית בירושלים המנדטורית". כלול בקובץ מאמרים "ירושלים בתקופת המנדט – העשייה והמורשת" בעריכת יהושע בן-אריה, הוצאת יד יצחק בן צבי, ירושלים 2003, עמ' 433–449.
* ספר: תלמה ילין: מחלוצי המוזיקה בארץ ישראל; מאת מרג'רי בנטואיץ, הוצאת ראובן מס, תשמ"א 1981

## קישורים חיצוניים
* המוזיקאית ג'ני שמרצלר ומשפחתה - מחקר ביוגרפי
*ג'ני שמרצלר, מורה לכינור, רישום דיוקן מאת הציירת גרטה וולף קרקאוור, מתוך אתר ישראל נגלית לעין / יד בן-צבי

## הערות שוליים

קטגוריה:כנריות ישראליות
קטגוריה:ישראליות ילידות גרמניה
קטגוריה:ישראלים ילידי גרמניה
קטגוריה:נשות העלייה הרביעית
קטגוריה:אנשי העלייה הרביעית
קטגוריה:מורות למוזיקה בישראל
קטגוריה:מורים למוזיקה בישראל
קטגוריה:ירושלים: אישים
קטגוריה:יהודים הקבורים בהר המנוחות
קטגוריה:ישראליות שנולדו ב-1887
קטגוריה:ישראלים שנולדו ב-1887
קטגוריה:ישראליות שנפטרו ב-1969
קטגוריה:ישראלים שנפטרו ב-1969
אקסארטודון

**אקסארטודון** (שם מדעי: *Exaeretodon*) הוא סוג של זוחל דמוי-יונק ממשפחת הטרוורסודונטיים שבתת-סדרת הקיינודונטיים. הוא התגלה בפארק איסצ'יגואלסטו שבפטגוניה, ארגנטינה ובתצורות נטה מריה (Santa Maria Formation) שבברזיל. אחד המינים הגיע גם להודו שהייתה מחובת בעבר לאמריקה הדרומית.

האקסארטודון היה יצור נמוך באורך 1.8 מטר שהיה אוכל צמחייה, בזכות מבנה שיניו שנשחקו במהירות. הוא היה בעל לסתות גדולות שבקצוות היו בעלות ניבים גדולים. היצור היה בעל רגליים קצרות ואולי חי במחילות או בין סבכים כדי להימנע מטריפה. חלק מהמאובנים מצאו עוברים עם אמהות הרות, בהם 1–2 גורים.

מספר חוקרים מצאו הוכחות לכך שהגורים היו בעלי שיני חלב שאולי נשרו והוחלפו בשיניים רגילות בבגרותם.

## בתרבות
יצור זה הופיע בסדרה פלאווורלד.

## קישורים חיצוניים

קטגוריה:בעלי חיים שתוארו ב-1943
קטגוריה:טקסונים שתוארו בידי אנחל קבררה
קטגוריה:קיינודונטיים
קטגוריה:בעלי חיים שחיו בטריאס באמריקה הדרומית
קטגוריה:בעלי חיים שחיו ביורה תחתון באמריקה הדרומית
קטגוריה:סינאפסידים שחיו במזוזואיקון
קטגוריה:מאובני טקסונים שתוארו ב-1943
רינצ'וזאוריה

[ממוזער|שלדי זוג [סטנאולוריניקוסים (Stenaulorhynchus)]]
**רינצ'וזאוריה** (שם מדעי: Rhynchosauria) היא סדרה של זוחלים דיאפסידים נכחדים אשר חיו בתור הטריאס שבתחילת עידן המזוזואיקון, לפני 249.7-199.6 מיליון שנה, ונכחדו לקראת סופה. הם היו קרובים רחוקים של הארכוזאורים ושל הפייטוזאוריים.

בצורתם דמו הרינצ'וזאוריה לזוחלים כבדים בעלי רגליים קצרות מאוד, זנב רחב ופנים רחבים ושטוחים בעלי חורי עיניים גדולים ולסתות בעלות שיניים קדמיות גדולות מאוד, אשר דמו לשיני עכבר או סנאי שככל הנראה עזרו להם לחפור ולהוציא שורשים ופקעות מהאדמה, נתמכות בשרירי צוואר חזקים. הם יכלו להגיע לאורך שני מטרים, אך חלקם היו קטנים יותר.

בתקופתם הם חיו על היבשת הקדומה פנגיאה שנעלמה, והתפרקותה גרמה להכחדה גדולה ולתנאי יובש וכן לתחרות עם טורפים חדשים, כגון דינוזאורים קדומים כמו ההררזאורוס והסטאוריקוזאורוס. אחרוני הרינצ'וזאורים נעלמו בטריאס העליון.

## מיון
**סוג Colobops?
**סוג Eohyosaurus
**סוג Howesia
**סוג Mesosuchus
**סוג Noteosuchus
*משפחה Rhynchosauridae	
**סוג Otischalkia
**סוג Rhynchosaurus
**סוג Bentonyx
**סוג Fodonyx
**סוג Langeronyx
**סוג Hyperodapedon
**סוג Isalorhynchus
**סוג Supradapedon
**סוג Teyumbaita
**סוג Ammorhynchus
**סוג Brasinorhynchus
**סוג Mesodapedon
**סוג Stenaulorhynchus

## קישורים חיצוניים

קטגוריה:ארכוזאורומורפים פרהיסטוריים
קטגוריה:זוחלים שחיו בטריאס
עורקי שלפוחית השתן העליונים

**עוֹרְקֵי שַׁלְפּוּחִית הַשֶּׁתֶן הָעֶלְיוֹנִים** (TA: arteriae vesicales superiores), אשר נקראו בעבר **הָעוֹרְקִים הַשַּׁלְחוּפִיִּים הַגֻּלְגָּלְתִּיִּים** (arteriae vesicales craniales), הם קבוצת עורקים בבטן ובאגן היוצאים מחלקו הפתוח של עורק הטבור ומספקים דם לשלפוחית השתן.

העורקים יוצאים מחלקו הפתוח של עורק הטבור ונעים על פני ההיבט העליון של שלפוחית השתן. מן העורקים מסתעפים ענפים לעבר השופכן, ובחלק מהאוכלוסייה הזכרית, גם מסתעף מהם עורק צינור הזרע.

בעבר, היה נהוג לתאר בספרי לימוד אנטומיה גם עורק אמצעי לשלפוחית השתן, אשר מספק דם לקרקעית שלפוחית השתן ולשלפוחית הזרע, בנפרד מעורק שלפוחית השתן העליון, אולם בספרי לימוד מודרניים, כמו גם לפי הטרמינולוגיה אנטומיקה, ההתייחסות היא למספר עורקי שלפוחית שתן עליונים שמקורם משותף.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:עורקי הבטן והאגן
רודהוצטוס

**רודהוצטוס** (שם מדעי: *Rodhocetus*) הוא סוג לווייתן נכחד מהמשפחה פרוטוצטיים. הוא חי בתקופת האאוקן הקדומה לפני 48.6-40.4 מיליון שנה בפקיסטן. המשמעות של שמו הוא: "הלווייתן של רודהו" (Rodho), השכבה הגאולוגית בה מאובניו התגלו בשנת 1992 בבלוצ'יסטן.
## מאפיינים
לווייתן קדום זה הגיע לאורך 1.5-5 מטרים ולמשקל של 450–590 ק"ג, תלוי במין. מבנה גופו היה כבד והכיל ראש מגודל דומה לראש דורודון אך בעל גפיים גדולות ששימשו לעלייה נדירה ליבשה. הוא היה מפותח יותר מהפקיצטוס ובעל גפיים קצרות יותר מכוסות קרומי שחייה וכן בעל חוליות רחבות יותר, שיכלו לצלול לאורך זמן. מבנה שיניו הרחבות והעמוקות מראות שהיה ניזון מדגים אחריהם רדף במים.

לווייתן זה לא היה יכול לצלול לעומק בדומה לדורודון ונראה שהוא שחה לאיטו במים, עקב מבנה הזנב הקל מדי לעומת משקלו. הוא היה כבד מכדי להתנהל ביעילות ביבשה ואולי חי כמו היפופוטם לאורך הימים והאגמים של פקיסטן.

## בתרבות
לוויתן זה הופיע בסדרה פלאווורלד.

## קישורים חיצוניים

קטגוריה:פרוטוצטיים
קטגוריה:פקיסטן: מאובנים
קטגוריה:מאובני טקסונים שתוארו ב-1994
קטגוריה:יונקים שחיו באאוקן באסיה
אינדוצטוס

**אינדוצטוס** (שם מדעי: *Indocetus*) הוא סוג של לווייתן נכחד ממשפחת הפרוטוצטיים אשר חי באאוקן שלפני 48.6-40.4 מיליון שנה. ידוע מכמה שרידים בשני חלקים של גולגולת אשר התגלתה ב-1975 בפקיסטן, שם התגלו מיני לווייתנים קדומים רבים.

## מאפיינים
לווייתן זה היה קרוב משפחתם של הרודהוצטוס, הגאורגיאצטוס (Georgiacetus) והפרוטוצטוס (Protocetus) והיה בעל התאמה לחיי ים גדולה מהפקיצטוס עם רגליים קצרות, זנב דו-אונתי ולסתות כבדות בעלות שיניים מחודדות וקטנות. ככל הנראה הוא היה בעל צוואר ארוך יותר מהרודהוצטוס. הוא היה בעל שרידי אוזניים קטנים וחוליות רחבות לאורך החזה, אשר נועדו לתמוך בגופו.

למרות מבנהו הימי הוא עדיין היה איטי יחסית והיה בעל גפיים קצרות עם קרומי שחייה ששימשו לעזור לו לעלות לחוף. הוא היה צייד דגים בעל שיניים חדות ועמוקות ואולי היה מאבות הבסילוזאורוס הגדול.

## בתרבות
לוויתן זה הופיע בסדרה פלאווורלד.

## קישורים חיצוניים

קטגוריה:פרוטוצטיים
קטגוריה:פקיסטן: מאובנים
קטגוריה:מאובני טקסונים שתוארו ב-1975
קטגוריה:יונקים שחיו באאוקן באסיה
שארלוט אליזבת טונה

ממוזער|220px|כריכת הספר "אריה יהודה" ועליה מוטבעים סמלי האריות של אנגליה
**שארלוט אליזבת טוֹנָה** (**Charlotte Elizabeth Tonna**; 1 באוקטובר 1790, נוריץ', אנגליה – 12 ביולי 1846, רמסגייט , אנגליה) הייתה סופרת אנגלייה, שהטיפה בכתביה לאוונגליזם האנגליקני ולדחיית הקתוליות, גילתה עניין רב ביהדות, והעלתה בכתביה את חזון שיבת עם ישראל לארצו.

## קורות חייה
שארלוט אליזבת נולדה למשפחה אנגליקנית שמוצאה מאירלנד. היא החלה בכתיבת סיפורת בגלל אילוצי פרנסה אחרי מות אביה הכומר ב-1812, והמשיכה בחיבור מאמרים ודרשות ובעריכת קונטרסים וכתבי עת של אגודות דתיות. היא פרסמה את דבריה בשם העט "שארלוט אליזבת" מחשש לרדיפות בשל ביקורתה על הכנסייה הקתולית. חלק מחיבוריה הוכנסו לרשימת הספרים האסורים. שארלוט אליזבת נודעה כלוחמת בעבדות, בדיכוי נשים ובעבודת ילדים וכתומכת במאבקי מסדר אורנג' באירלנד. הרבה מכְּתביה יועדו לילדים ולבני נוער. היא הייתה סופרת חרוצה ופורייה, ובאחרית חייה, כשלא הייתה עוד מסוגלת לאחוז בידיה בעט, הִכתיבה את דבריה. שארלוט אליזבת טונה מתה חשוכת ילדים בגיל 56 בעיר החוף רמסגייט שבמחוז קנט, שם נקברה.

## שיבת ציון
בזיכרונותיה סיפרה שארלוט אליזבת על עניינה בגורל היהודים ובארץ ישראל ובכתביה, דוגמת ספרהּ מ-1843 "אריה יהודה" (*Judah’s Lion*), הציגה את האמונה, לפיה ההתגלות השנייה של ישו וניצחון הכנסייה לא ייכונו ללא תחייתם הלאומית של היהודים במולדתם הקדומה. בכך הקדימה בשלושה עשורים את הסופרת הבריטית ג'ורג' אליוט, המוחזקת כאחת ממבשרי הציונות הראשונים בספרהּ "דניאל דרונדה" (1876). 
שארלוט אליזבת ענדה בקביעות סיכת-בגד שעליה נחרת הפסוק "אם אשכחך ירושלים תשכח ימיני". 
בעלה מצא לנכון לציין שיום מותה חל בט' באב. יש הרואים בהטפתה לרעיון הציוני מהלך שתכליתו להביא להמרת דתם של היהודים לנצרות כאמצעי להגשמת הנבואה המשיחית הנוצרית ובסופו של דבר לביטול הזהות היהודית.

## ראו גם
* ציונות נוצרית

## לקריאה נוספת

* L.H.J.Tonna, "Memoir of Charlotte Elizabeth", in: *The Works of Charlotte Elizabeth*, New York: M.W.Dodd, 1848
* Hilary L. Rubinstein, "A pioneering Philosemite: Charlotte Elizabeth Tonna (1790–1846) and the Jews", *Jewish Historical Studies*, Vol. 35 (1996-1998), pp. 103-118
* Mary Lenard, "Tonna [née Browne], Charlotte Elizabeth", *Oxford DNB*, 2004


## קישורים חיצוניים
* 
* ספרי שארלוט אליזבת הזמינים ברשת


 C. E. Tonna, *[https://archive.org/details/personalrecolle01tonngoog/page/n11 Personal Recollections] *, London: Seerley & Burnside. 1841
* David James O'Donoghue, "[Tonna, Charlotte Elizabeth](https://en.wikisource.org/wiki/Tonna,_Charlotte_Elizabeth_(DNB00))", *DNB 1885–1900*, Vol 57
* Teresa Walke, "Charlotte Elizabeth Tonna's Personal Recollection", *The Vicrotian Web.org*
* Ibn Warraq, "Charlotte Elizabeth and the Restoration of the Jews", *New English Review*, February 2010


## הערות שוליים

קטגוריה:סופרות אנגליות
קטגוריה:סופרות ילדים ונוער בריטיות
קטגוריה:סופרות בריטיות הידועות בשם עט
קטגוריה:ציונים בריטים
קטגוריה:ציונות נוצרית
קטגוריה:ילידות 1790
קטגוריה:בריטים שנולדו ב-1790
קטגוריה:נפטרות ב-1846
קטגוריה:בריטים שנפטרו ב-1846
זיגוריזה

**זיגוריזה** (שם מדעי: *Zygorhiza*; מילולית: "שורש מוט") הוא סוג נכחד של לווייתן ממשפחת הבסילוזאוריים שחי בסוף תקופת האאוקן והיה קרובו של הדורודון. מאובניו של לווייתן זה נמצאו באלבמה, לואיזיאנה ומיסיסיפי בארצות הברית, בניו זילנד ובחלק מאירופה. המאובנים שלו התגלו לראשונה ב-1903 ונחשבו למאובני בסילוזאורוס.

היצור אשר דמה במראהו לבסילוזאורוס קטן והיה בעל חרטום ארוך בעל שיניים ארוכות שכפי ששמו מרמז היו נטועות בעלות צורת מוט, הוא היה בעל סנפירים גדולים כמו ללווייתנים מודרניים והגיע לאורך 6 מטרים ולמשקל של 2–3 טון. במבנהו הוא התאים לחיים ימיים והיה בעל חוליות רחבות, זנב עבה דו-אונתי וגפיים אחוריות זעירות שכמעט נעלמו ואולי עזרו ליצור במהלך הזדווגות. על ראשו היה איבר דמוי מלון  כמו לדולפינים.

במבנהו הוא היה טורף מהיר ואכזרי של דגים ויצורי ים קטנים ממנו. ייתכן מאוד שצד בלהקות אך לא ברור אם היה יכול לצלול לעומק.

לווייתן זה הוא המאובן הלאומי של מדינת מיסיסיפי, לצד הבסילוזאורוס.

## בתרבות
לוויתן זה הופיע בסדרה פלאווורלד.

## קישורים חיצוניים

קטגוריה:בסילוזאוריים
קטגוריה:מאובני טקסונים שתוארו ב-1908
קטגוריה:ארצות הברית: מאובנים
קטגוריה:יונקים שחיו באאוקן באמריקה הצפונית
מורגנוקודון

**מורגנוקודון** (שם מדעי: *Morganucodon*; מילולית: "שיני גלמורגן ") הוא סוג של קיינודונט קטן דמוי-יונק אשר חי בסוף תור הטריאס עד לתחילת היורה לפני 190–205 מיליון שנה. הוא קרוי בשמו עקב הימצאו באזור של ויילס.

## מאפיינים
המורגנוקודון נמצא ברחבי ויילס, אמריקה הצפונית, דרום אפריקה, סין וחלק מאירופה, והוא היה קרובו של המגזוסטרודון הדומה ליונק קטן. הוא הגיע לאורך 10 ס"מ והיה בעל גולגולת באורך 2–3 ס"מ והיה בעל שורות שיניים טוחנות מגודלות בעלות כתרים ששימשו למחיצת טרף רך כמו חרקים. ישנם עדויות שהוא היה בעל פרווה כך שהוא היה מאוד קרוב ליונקים האמיתיים והצעירים היו בעלי שיני חלב. עם זאת הוא הטיל ביצים.

בעולם בו שלטו הדינוזאורים, יצור קטן זה נשמר במחילות ויצא רק בלילות לחפש מזון. ככל הנראה הוא היה צייד חרקים רעבתן אשר ניזון ממגוון יצורים קטנים יותר, בעיקר חרקים גדולים כמו חיפושיות ואולי גם זוחלים וביצי דינוזאורים.

## בתרבות
יצור זה הופיע בסדרה פלאווורלד.

## ראו גם
*הדרוקודיום
## קישורים חיצוניים

* 

קטגוריה:דמויי יונקים
קטגוריה:בעלי חיים שחיו בטריאס עליון באסיה
קטגוריה:בעלי חיים שחיו בטריאס עליון באפריקה
קטגוריה:בעלי חיים שחיו ביורה תחתון באירופה
קטגוריה:בעלי חיים שחיו ביורה תחתון באמריקה הצפונית
קטגוריה:יונקים שחיו ביורה
קטגוריה:סינאפסידים שחיו במזוזואיקון
קטגוריה:מאובני טקסונים שתוארו ב-1949
מקס טונטו

**מקס טונטו** (באיטלקית: **Max Tonetto**; נולד ב-18 בנובמבר 1974) הוא כדורגלן עבר איטלקי ששיחק בעמדת הקשר. טונטו הוא שחקן שמאלי, רב גוני, ששיחק בעיקר באגף שמאל בקישור, אף על פי שלפעמים הוא תופקד בעמדת המגן השמאלי. במשך הקריירה שלו הוא שיחק במדי קבוצות איטלקיות רבות, כשאת מרבית הישגיו רשם ברומא. במהלך ארבע עונותיו בקבוצה הוא זכה פעמיים ברציפות בגביע האיטלקי בעונות 2006/07 ו-2007/08 ופעם אחת בסופר קאפ האיטלקי בשנת 2007.

## קריירת מועדונים

טונטו החל את הקריירה שלו בשנת 1990, כשעבר במספר קבוצות בליגות הנמוכות ובמספר קבוצות שבהן לא הרבה לשחק. הקריירה שלו החלה לצבור תאוצה עשור לאחר מכן, כשעבר ללצ'ה, שם הפך לקפטן הקבוצה בשנת 2003.

בין השנים 2004 ל-2006, הוא שיחק במדי סמפדוריה מהסרייה א', שם זכה לטעום לראשונה מפעל אירופי בדמותו של גביע אופ"א. לאחר שהחוזה שלו בסמפדוריה הסתיים, הוא חתם לשנתיים ברומא. בסך הכל טונטו שיחק למעלה מ-300 משחקים בסרייה א'.

בעונה הראשונה שלו ברומא הוא הציג יכולות טובות בעמדת המגן השמאלי, למרות פציעותיו בגילו המתקדם.

את שער הבכורה שלו במדי רומא הוא הבקיע בעונת 2007/08 נגד קבוצתו לשעבר, אמפולי, לאחר בישול של פרנצ'סקו טוטי. בנובמבר 2007, הוא חתם על חוזה חדש עד ל-30 ביוני 2010.

ב-11 במרץ 2009, הוא בעט את הפנדל השמיני והאחרון נגד ארסנל במסגרת שמינית גמר ליגת האלופות, שאותו החמיץ, וכתוצאה מכך רומא הודחה.

לאחר שחוזהו ברומא הסתיים בקיץ 2010, הוא פרש מכדורגל.

## קריירה בינלאומית

טונטו רשם את ההופעה הראשונה והיחידה שלו במדים הלאומיים של נבחרת איטליה במשחק נגד נבחרת איי פארו במסגרת מוקדמות יורו 2008.

## תארים
;רומא
* הגביע האיטלקי (2): 2006/07, 2007/08
* הסופר קאפ האיטלקי (1): 2007

## קישורים חיצוניים

קטגוריה:קשרי כדורגל איטלקים
קטגוריה:כדורגלנים איטלקים
קטגוריה:כדורגלני נבחרת איטליה
קטגוריה:כדורגלני רג'יאנה
קטגוריה:כדורגלני אמפולי
קטגוריה:כדורגלני מילאן
קטגוריה:כדורגלני בולוניה
קטגוריה:כדורגלני לצ'ה
קטגוריה:כדורגלני סמפדוריה
קטגוריה:כדורגלני רומא
קטגוריה:טריאסטה: כדורגלנים
קטגוריה:איטלקים שנולדו ב-1974
בוריהאיניים

**בוריהאיניים** (שם מדעי: Borhyaenidae) היא משפחה של יונקי כיס נכחדים בני הסדרה ספרסודונטה, הקרובים לתיילוקוסמיים אשר חיו בין סוף האאוקן למיוקן בסוואנות וערבות אמריקה הדרומית. פירוש שמם הוא "צבועיים מחוזקים", עקב צורת לסתותיהם הדומה ללסתות צבוע.

בני משפחה זו דמו מעט לתיילקוסמילוס אך היו קטנים יותר באורך 1-2 מטר ומשקל של עד 30 ק"ג. הם היו בעלי לסתות קצרות ומסיביות עם שיניים חדות ובצורתם דמו מעט לזאבים אך היו חיות כיס. הם מילאו את גומחת הטורפים כמו  הזאבים והצבועים של אמריקה הדרומית, בה הם ניזונו ממיני דלשנאים ענקיים ומבני הסדרות נוטונגולאטויים וליטופטרנה.

בני המשפחה דמו מאוד לפרובוריהאיניים (Proborhyaenidae) שהיו גדולים אף יותר (עד לגודל דוב גריזלי) מהם והיו בעלי ניבי חרב. בעבר חלקם השתייכו למשפחה זו.

## סוגים
* *Arctodictis*
* *Acrocyon*
* אוסטרלוהאינה (*Australohyaena*)
* בוריהאינה (*Borhyaena*)
* *Eutemnodus*

## קישורים חיצוניים

* 

*
קטגוריה:בעלי חיים שתוארו ב-1884
קטגוריה:טקסונים שתוארו בידי פלורנטינו אמחינו
קטגוריה:יונקים שחיו במיוקן באמריקה הדרומית
אקלטדטה

**אקלטדטה** (שם מדעי: *Ekaltadeta*) הוא סוג נכחד של כיסאי בן סדרת הקנגוראים אשר חי באוסטרליה של סוף תקופת האוליגוקן עד המיוקן. מאובניו התגלו במערת ריברסליי שבקווינסלנד, צפון אוסטרליה. התגלו בסוג שני מינים, ב-1985 בידי החוקרים האוסטרלים מייק ארצ'ר  ו. המשמעות של שמו בשפת האבוריג'ינים ופירושו: "שיניים חזקות". הוא קרובו של קנגוריל המושק החי כיום בצפון אוסטרליה.

יונק זה דמה במראהו לקנגורים החולדתיים, אך היה גדול בהרבה והגיע לאורך 1.2 מטר ולמשקל 15 קילוגרם. מבנה הגולגולת חושף שהיה בעל שיניים קדמיות גדולות המופנות קדימה ושיניים חותכות מצידי הלחיים ומאחורי השיניים הקדמיות שהיו גדולות וחדות מאוד, התאמה לתזונה של אכילת כל או לאכילת בשר. ניבים אלה היו שונות משיני טורפים מובהקים כמו החתולים, אך דומות לשיני דוביים או שועלים, אשר מותאמים ללעיסת בשר והיו גדולות מכדי לאכול חרקים.

לקנגורו קדום זה היו מספר אויבים כמו לטאת המגלניה ואריה הכיס. לצידו חיו קנגורים ענקיים כמו הפרופלאופוס והפרוקופטודון.

## קישורים חיצוניים

קטגוריה:קנגוריים מושקים
קטגוריה:יונקים שחיו באוליגוקן באוסטרליה
קטגוריה:יונקים שחיו במיוקן באוסטרליה
קטגוריה:קנגוראים פרהיסטוריים
קטגוריה:יונקי כיס שחיו בפלאוגן
קטגוריה:יונקי כיס שחיו בנאוגן
קטגוריה:מאובני טקסונים שתוארו ב-1985
יהודה לוירר

**יהודה לוירר** (30 באוגוסט 1925 – 22 באפריל 2017) היה רופא ישראלי.

## קורות חיים
לוירר נולד בשנת 1925 בנירנברג שבגרמניה לד"ר הנס לוירר ונלי לבית אוטנזוסר. לאחר עליית הנאצים לשלטון, בשנת 1935 עלה לישראל עם הוריו ואחיותיו.
בשנים 1935–1943 למד בבית הספר התיכון הדתי מעלה בירושלים. עם סיום לימודיו התגייס לצבא הבריטי, ושירת במצרים ואיטליה בחיל ההנדסה המלכותי.
בתום מלחמת העולם השנייה התקבל ללימודי רפואה בבית הספר לרפואה בברן. עם הקמת המדינה חזר לירושלים ושירת במהלך מלחמת העצמאות כמתמחה בבית החולים הצבאי מס' 11.

לאחר מלחמת העצמאות חזר לשווייץ והשלים את לימודיו בבית הספר לרפואה באוניברסיטת ציריך בציריך. עם קבלת ההסמכה כרופא ב-1953, שב לירושלים והיה למתמחה הראשון בתולדות בית החולים שערי צדק (באישור מיוחד של משרד הבריאות).

בשנת 1955 סיים קורס קציני רפואה ולימים הפך למפקדה של פלוגת רפואה חטיבתית בחטיבת ירושלים, תפקיד בו החזיק במלחמת ששת הימים ובמלחמת יום הכיפורים.

ב-1961 נסע ללונדון והתמחה ברפואה פנימית בבית חולים האמרסמית'  ובבית החולים המלכותי ברומפטון למחלות חזה , לאחר השלמת ההתמחות בלונדון, הוסמך כמומחה לרפואה פנימית.

בסוף שנות ה-60 פרש מעבודתו בבית החולים שערי צדק והפך לרופא עצמאי. אף על פי שעזב את בית החולים, המשיך לשמש כרופאה האישי של האחות הראשית של בית החולים, זלמה מאיר ורופאו של מנהל בית החולים דאז פאלק שלזינגר.

במהלך 45 שנות עבודתו, מרביתן כרופא עצמאי, היה ידוע כמי שיהיה נכון לעזור לכל נזקק בכל יום מימות השנה ובכל שעות היממה, גם אם ידו של המטופל אינה משגת בין אם גר בשכונות המערביות בעיר ובין אם המטופל התגורר בשכונות במזרח העיר.

בשנת 2001 קיבל את התואר יקיר ירושלים. בנימוקי הוועדה לבחירתו נכתב, בין היתר, כי "הקדיש 45 שנה מחיו לטיפול בחולים בירושלים, להצלת חייהם ולהקלה על סבלם ומצוקתם, במסירות ובאכפתיות".

דר' לוירר נפטר בירושלים ב-22 באפריל 2017.

## לקריאה נוספת
*E. Gidron, M.D. Rome.,J. Leurer, M.D. Zürich (1956) NAPHTHALENE POISONING. The Lancet Published:February 04, 1956
*J. Leurer, M.D. Zürich (1955) A BARBITURATE ANTAGONIST The Lancet Published:August 13, 1955
## קישורים חיצוניים

* באתר - peoplepill
* באתר - bnf
* מחקר על שלבקת חוגרת (1954)
## הערות שוליים

קטגוריה:ישראלים ילידי גרמניה
קטגוריה:אנשי העלייה החמישית
קטגוריה:בוגרי בית הספר מעלה
קטגוריה:מתנדבי היישוב לצבא הבריטי
קטגוריה:בוגרי אוניברסיטת ציריך
קטגוריה:רופאים פנימיים ישראלים
קטגוריה:רופאים צבאיים ישראלים
קטגוריה:סגל המרכז הרפואי שערי צדק
קטגוריה:חיילי חיל הרפואה במלחמת העצמאות
קטגוריה:חיילי חיל הרפואה במלחמת ששת הימים
קטגוריה:חיילי חיל הרפואה במלחמת יום הכיפורים
קטגוריה:יקירי ירושלים
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1925
קטגוריה:ישראלים שנפטרו ב-2017
פירמיאוס

**פירמיאוס** (שם מדעי: *Pyramios*) הוא סוג נכחד של חיית כיס ענקית ממשפחת הדיפרוטודוניים אשר חיה בערבות אוסטרליה בתקופת המיוקן. הוא נחקר ב-1967.

במראהו יונק ענק זה דמה לדיפרוטודון, הגדול שבחיות הכיס מעולם והגיע לאורך 2.5 מטר, לגובה 1.5 מ' ולמשקל 700 ק"ג, גדול יותר מכל כיסאי חי. מבנה לסתותיו היה מיועד ללחך צמחייה קרקעית בעזרת שיניו הטוחנות הגדולות.

ייתכן שהוא היה אביו של הדיפרוטודון אשר חי מאוחר יותר.

## בתרבות
יונק זה הופיע בסדרה פלאווורלד.

## קישורים חיצוניים

קטגוריה:דיפרוטודוניים
קטגוריה:מגה-פאונה של הנאוגן באוסטרליה
קטגוריה:יונקים שחיו במיוקן באוקיאניה
קטגוריה:מאובני טקסונים שתוארו ב-1967
מנעול חכם

טקסט=מנעול חכם כולל טביעת אצבע|ממוזער|מנעול חכם כולל טביעת אצבע
**מנעול חכם** (באנגלית: **Smart Lock**), הוא מנעול אלקטרו-מכני ,  שמטרתו נעילה ופתיחה של דלת באמצעות קבלת הוראות ממכשיר מורשה באמצעות פרוטוקול אלחוטי ומפתח קריפטוגרפי. בנוסף, המנעול מפקח על הגישה וכן שולח התרעות כאשר מתרחשים אירועים חריגים כמו ניסיון פריצה. מנעול חכם הוא חלק מבית חכם.
ממוזער
מרבית המנעולים החכמים מותקנים על מנעולים מכנים פשוטים, והם למעשה משדרגים את המנעול הרגיל. מנעולים חכמים, כמו מנעולים מסורתיים, זקוקים לשני חלקים כדי לעבוד: המנעול והמפתח. במקרה של מנעולים אלקטרונים, המפתח אינו מפתח פיזי, אלא טלפון חכם או מפתח מיוחד המיועד לכך במפורש, אשר מבצע באופן אלחוטי את האימות הדרוש כדי לפתוח את הדלת באופן אוטומטי.

מנעולים חכמים מאפשרים גישה לצד שלישי באמצעות מתן מפתח וירטואלי. המפתח הזה יכול להישלח לצד השלישי באמצעות הודעה בדואר אלקטרוני או SMS. ברגע שהמפתח התקבל, המשתמש יוכל לפתוח את הדלת בחופשיות. השולח קובע את חלון הזמן בו המפתח הווירטואלי תקף.

מנעולים חכמים כוללים חיבור WiFi מובנה המאפשר לנטר את הכניסות לבית ואף להציג תמונה של האדם המבקש גישה. מנעולים חכמים אחרים בנויים עם פעמון דלת חכם, המאפשר למשתמש לראות מי מבקש להיכנס לבית ומתי. מנעולים חכמים מסוימים משתמשים בטכנולוגיית Bluetooth SMART ו-SSL כדי לתקשר עם המשתמש, ומנעולים אחרים אף כוללים קורא טביעת אצבע לפתיחה מהירה.

מעבר לנוחות והבטיחות שמנעול חכם לדלת מציע, ישנם גם שיקולים שכדאי לקחת בחשבון. היתרונות המרכזיים כוללים שליטה מרחוק, ניהול הרשאות גישה בקלות, ותיעוד מלא של הכניסות והיציאות. עם זאת, יש לשים לב גם לחסרונות פוטנציאליים, כגון תלות בחשמל או בחיבור לאינטרנט, סיכונים אבטחתיים במקרה של פריצה דיגיטלית, ועלויות תחזוקה או החלפת רכיבים.

## קישורים חיצוניים

## הערות שוליים

קטגוריה:מנעולים
אנדלגלורניס

**אנדלגלורניס** (שם מדעי: *Andalgalornis*; משמעות השם: "העוף של אנדלגלה (Andalgalá)") הוא סוג של עוף לא מעופף ענקי ממשפחת הפורוסרקוסיים ("עופות האימה") אשר חי במישורי דרום אמריקה של סוף המיוקן. המאובנים שלו תוארכו ללפני 9-6.8 מיליון שנה. הם התגלו בארגנטינה במחוז אנטרה ריוס ובקטמרקה. בסוג היה מין אחד - **Andalgalornis steulleti**.

## מאפיינים
עוף גדול זה היה מצויד במקור עצום בעל קצה משונן כמו גרזן ומבנהו ומבנה הצוואר נועדו לאפשר ליצור להכות בעוצמה חזקה בטרף אפשרי, בצורה בה תקפו האלוזאורוס או הסמילודון במכות מתפרצות. הוא היה בעל רגליים ארוכות איתם נע במהירות על פני המישורים, אם כי סביר להניח שהיה טורף ממארב. עצמותיו היו חלולות וקלילות יחסית לעופות כמו הפורוסרקוס. הוא הגיע רק לגובה 1.5 מטר ולמשקל 40 ק"ג.

הטרף העיקרי שלו הורכב ממכרסמים קטנים עד בינוניים ומצעירי הסדרה נוטונגולאטויים. רק לעיתים נדירות הוא הכריע טרף גדול ממנו, דבר שהיה יכול לסכן את חייו וגם ולמשוך אוכלי נבלות תוקפניים לאזור.

## בתרבות
עוף זה הופיע בסדרה פלאווורלד.

## קישורים חיצוניים

120px|ימין|ממוזער|איור של גולגולת וחוליות העוף הענק

קטגוריה:בעלי חיים שתוארו ב-1960
קטגוריה:טקסונים שתוארו בידי בראיין פטרסון
קטגוריה:פורוסרקוסיים
קטגוריה:מגה-פאונה של הנאוגן באמריקה הדרומית
קטגוריה:עופות שחיו במיוקן באמריקה הדרומית
קטגוריה:מאובני טקסונים שתוארו ב-1960
מועדון ברלה

**מועדון בֶּרָלֶה** היה מועדון הופעות שהיה ממוקם בקיבוץ להבות חביבה. המועדון הוקם באפריל 2007 בחדר האוכל לשעבר של הקיבוץ. המועדון הוקם בשאיפה "להביא את הריכוז והמיטב התרבותי התל אביבי למושבי מנשה ועמק חפר". בין מקימי המועדון בעבר היה הזמר יוני רועה.

בנוסף להופעות רגילות המועדון מקיים גם אירועי צדקה ללא מטרות רווח, ביניהם לטובת לניאדו - מרכז רפואי צאנז ומעניק כרטיסים מתנה לחיילים ולתלמידי פנימיות.

בשנת 2022 המועדון נסגר.

## קישורים חיצוניים
* בארכיון האינטרנט
* יואב איתיאל, מועדון הברלה חוגג 8 שנים בסדרת הופעות, באתר מגזין המושבות
* 

## הערות שוליים

קטגוריה:ישראל: מועדוני ג'אז ומוזיקה קלה
קטגוריה:להבות חביבה
דיאדיפורוס

**דיאדיפורוס** (שם מדעי: *Diadiaphorus*) הוא סוג של יונק בן לסדרה הקדומה ליטופטרנה אשר חי בערבות אמריקה הדרומית של סוף תקופת המיוקן לפני 17.5-6.8 מיליון שנה מהיום. מאובניו נמצאו בתצורות שונות בארגנטינה ובבוליביה.
## מאפיינים
הדיאדיפורוס היה יונק, קרוב ל"גמל המקומי" - המקרוקניה שהיה בעל חדק גדול והגיע למשקל של 1 טון. הוא הגיע לגובה 1.5 מטר בכתפיו ולמשקל 70 ק"ג והיה בעל פרסות קטנות לרגליו אשר רק אחת מהם נגעה בקרקע. צורת חייו הזכירה את ראשוני הסוסים כמו המריקהיפוס. הוא היה בעל ניבים מפותחים ואולי ניזון מעלים נמוכים של שיחים ומצמחיה רכה והיה בעל חלל מוח גדול.

יונק זה שימש טרף לטורפי העל של המישורים כמו הפורוסרקוסיים, התיילקוסמילוס בעל ניבי הענק ואולי העוף הגדול ארגנטוויס.

## בתרבות
יונק קדום זה הופיע בסדרה פלאווורלד.

## קישורים חיצוניים

קטגוריה:בעלי חיים שתוארו ב-1887
קטגוריה:טקסונים שתוארו בידי פלורנטינו אמחינו
קטגוריה:ליטופטרנה
קטגוריה:יונקים שחיו במיוקן באמריקה הדרומית
קטגוריה:מגה-פאונה של הנאוגן באמריקה הדרומית
בלאיט

**בלאיט** (בהונגרית: **Balajt**) הוא כפר במחוז בורשוד-אבאוי-זמפלן שבצפון מזרח הונגריה.

בבלאיט התגוררו יהודים מעטים.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
ארישטידש פריירה

**ארישטידש מריה פריירה** (בפורטוגזית: **Aristides Maria Pereira**; 17 בנובמבר 1923 – 22 בספטמבר 2011) היה נשיאה הראשון של כף ורדה.

## תולדות חייו
ב-1956 היה בין מייסדי מפלגת PAIGC יחד עם אמילקר קברל ולואיס קברל מגינאה ביסאו והיה לראש התנועה בכף ורדה, במסגרת זו הכיר את אשתו קרלינה, שהייתה אף היא פעילה מרכזית בתנועה. ב-1963 החלה ה-PAIGC להפעיל לוחמת גרילה נגד השלטון הפורטוגלי הקולוניאליסטי בגינאה ביסאו. הפעילות הצבאית לא התפשטה לאיי כף ורדה. ב-20 בינואר 1973 נרצח אמילקר קברל ופריירה הפך לראש התנועה. בספטמבר 1973, לאחר שתנועת השחרור אחזה בכ-90% משטח גינאה ביסאו, הצהיר קברל באופן חד צדדי על עצמאותה, הצהרה שהתקבלה על ידי מספר רב של מדינות אפריקאיות, מדינות מהגוש המזרחי ומדינות בלתי-מזדהות. מדינות כברית המועצות, סין העממית, קובה ומדינות סקנדינביה נרתמו לסייע לאומה הצעירה שקברל הפך להיות נשיאה בפועל. הכרה מצד ליסבון הגיעה רק לאחר מהפכת הציפורנים באפריל 1974. ב-10 בספטמבר אותה שנה העניקה פורטוגל רשמית עצמאות לישות שכללה את גינאה ביסאו וכף ורדה. ב-1975 הפריד פריירה את מדינתו משלטונו של קברל וייסד את כף ורדה העצמאית.

משטרו היה משטר חד-מפלגתי של המפלגה הסוציאליסטית, Partido Africano para a Independência da Cabo Verde - PAICV, אולם הייתה בו הקפדה על דמוקרטיה ברמה מסוימת ועל זכויות האדם (למשל, זו המדינה היחידה באפריקה בה לא הונהג מעולם עונש מוות). עם זאת היה פריירה מקורב למועמר קדאפי ולפידל קסטרו.

בפברואר 1990 החליט פריירה לממש דמוקרטיה רב-מפלגתית. בבחירות לנשיאות שהתקיימו בפברואר 1991 הובס על ידי אנטוניו מונטריו (António Mascarenhas Monteiro).

פריירה נפטר כאשר היה מאושפז בבית החולים של אוניברסיטת קוימברה בפורטוגל, אשתו קרלינה נפטרה שלושה חודשים אחריו.

## קישורים חיצוניים

* Aristides Pereira, activist who became Cape Verde’s president, נקרולוג, הבוסטון גלוב, 24 בספטמבר 2011

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:נשיאי כף ורדה
קטגוריה:אישים מכף ורדה שנולדו ב-1923
קטגוריה:נפטרים ב-2011
קית' פלינט

**קית' צ'ארלס פלינט** (באנגלית: **Keith Charles Flint**; 17 בספטמבר 1969 – 4 במרץ 2019) היה זמר, מוזיקאי ורקדן בריטי, הזמר והרקדן של להקת "הפרודיג'י", וסולן להקת "פלינט", הקרויה על שמו. היה חובב ספורט מוטורי והבעלים של קבוצת מרוצי אופנועים, שלקחה חלק באליפות הסופרספורט הבריטית.

## ביוגרפיה
פלינט נולד בשנת 1969 ברובע רדברידג' של לונדון, בן לקלייב ואיבון פלינט. הוא גדל במזרח לונדון, ובאמצע שנות ה-70 עבר עם הוריו לספרינגפילד שבמחוז אסקס במזרח אנגליה. הוריו נפרדו בצעירותו. בגיל 15 עזב את הלימודים בתיכון, עבר לבריינטרי ועבד בבניית גגות.

## קריירה מוזיקלית
לקראת סוף שנות ה-80 פגש פלינט את ליאם האולט במועדון רייב מקומי, והעריך מאוד את סגנונו המוזיקלי. לאחר שקיבל מיקסטייפ מהאולט, התעקש פלינט כי האולט ישמיע את המיקסטייפ על הבמה, בעוד הוא וחברו לירוי ת'ורנהל רקדו על הבמה.

השלושה הקימו את להקת "הפרודיג'י", שהוציאה את אלבום הבכורה בשנת 1992. במקור שימש פלינט כרקדן בלהקה, אך במהלך העבודה על האלבום "The Fat of the Land", החל גם היות מעורב בשירה. הסינגל הראשון בו שר היה "Firestarter", שהיה לשיר הראשון של הלהקה שהגיע למקום הראשון במצעד הסינגלים הבריטי. בווידאו קליפ המלווה את השיר, חשף פלינט את מראהו הפאנקיסט, שהפך למזוהה עימו. פלינט המשיך לשיר גם בסינגל הבא של הלהקה, "Breathe", כמו גם במספר שירים נוספים שנכללו באלבום.

לאחר הפסקה של חמש שנים, הוציאה הלהקה בשנת 2002 את הסינגל "Baby's Got A Temper", בו מבצע פלינט את השירה והקולות. באלבום "Always Outnumbered, Never Outgunned" שיצא בשנת 2004 שב לתפקיד הרקדן בלבד. הוא שב לשירה באלבום החמישי של הלהקה "Invaders Must Die", שיצא חמש שנים מאוחר יותר.

במקביל לפעילותו בלהקת הפרודיג'י, הקים את להקת "פלינט", שנשאה את שמו. הלהקה הוציאה בשנת 2003 שלושה סינגלים. האלבום שתוכנן לצאת באותה שנה, נגנז בסופו של דבר. הדבר הוביל לפירוק הלהקה. בשנת 2012 הוציא את הסינגל "War" בשיתוף עם אומן הדאבסטפ הבריטי Caspa.

### ספורט מוטורי
פלינט היה חובב ספורט מוטורי בכלל ומרוצי אופנועים בפרט. בשנת 2007 רכב על אופנועו 1,500 מיל מלונדון עד חרס דה לה פרונטרה שבדרום ספרד על מנת לצפות במרוצי אופנועי גרנד פרי שהתקיים כחלק מאליפות ה-Motogp. הוא הקים את קבוצת המרוצים "Traction Control", המתחרה באליפויות הסופרספורט והסופרבייק הבריטיות. בשנת 2015 זכה רוכב הקבוצה בשני מרוצים במסגרת אירועי Isle of Man TT.

## מותו
בבוקר 4 במרץ 2019, בעקבות פניות של שכנים לשירותי הרווחה, פרצו שוטרים לביתו ומצאו את פלינט מת. בהודעה מטעם הלהקה שפרסם האולט נמסר שסיבת המוות היא התאבדות.

## חיים אישיים
פלינט ניהל קשר רומנטי במהלך שנות ה-90 עם מגישת הטלוויזיה הבריטית גייל פורטר. השניים נפרדו בשנת 2000. בשנת 2006 נישא לתקליטנית היפנית מאיומי קאי.

## קישורים חיצוניים

## הערות שוליים

קטגוריה:זמרים בריטים
קטגוריה:מתאבדים: מוזיקאים
קטגוריה:בריטים שנולדו ב-1969
קטגוריה:בריטים שנפטרו ב-2019
פרוטואביס

**פרוטואביס** (שם מדעי: *Protoavis*) הוא טקסון מוטל בספק של דינוזאור תרופוד קדום שחי בתור הטריאס לפני 210 מיליון שנה. מאובניו נתגלו בטקסס ב-1991, אך היו מורכבים מעצמות מקוטעות ושבירות שהיו קשות לזיהוי.

במראהו דמה הפרוטואביס, שאורכו הגיע ל-35 ס"מ, לארכאופטריקס, העוף הראשון, אף על פי שהאחרון הופיע הרבה לאחר הטריאס. השערה זו הועלתה בשל הצורה בה התחברו העצמות, מה שאולי מרמז על קיומם של נוצות ביניהם. עצמותיו היו קלילות ובזאת הוא דמה לטרודון, אך ייתכן שהיה יכול לעוף בשל גודלו הקטן. לצידו חיו מיני תנינאים וארכוזאורים גדולים וכן דינוזאורים טורפים כמו הצלופיזיס. ככל הנראה היה פרוטואביס פעיל בלילה והשתמש בעיניו הגדולות כדי לראות היטב.

מדענים שחקרו את היצור מאוחר יותר קבעו שמדובר בטקסון לא קיים המורכב מעצמות עופות שונים ודינוזאורים חסרי נוצות, בני תקופות שונות שהורכבו ביחד או נסחפו עם שיטפון לתוך קרקעות משכבת גיל נפרדת. עוף כזה מעולם לא התקיים.

## קישורים חיצוניים

קטגוריה:תרופודה
קטגוריה:דינוזאורים שחיו בטריאס עליון באמריקה הצפונית
קטגוריה:טקסונים שנויים במחלוקת
קטגוריה:מאובני טקסונים שתוארו ב-1991
סרנדיפצרטופס

**סרנדיפצרטופס** (שם מדעי: *Serendipaceratops*; מילולית: "פרצוץ מקורנן סרנדיפי") הוא סוג דינוזאור קטן בן לסדרה בעלי אגן דמוי עוף שחי בתחילת הקרטיקון לפני 122.46-112.03 מיליון שנה מזמננו. מאובניו התגלו ביבשת אוסטרליה לצד פאונה ייחודית של מעט דינוזאורים אשר חיו באקלים קריר. המאובנים שלו התגלו בתצורות וונטאגי  שבויקטוריה ב-1993 קבור בצוקים ליד חוף הים.

כל הממצאים מדינוזאור זה הוא עצם הגומד הכבדה שלו. הוא נחשב למקורב ללפטוצרטופס, מה שאולי גורם לו להיות מראשוני הצרטופסים המוכרים ובין הבודדים בחצי הכדור הדרומי (לצידו של הנוטוצרטופס (Notoceratops) האפשרי מדרום אמריקה). מחקרים נוספים הפריכו את הדמיון בינו ללפטוצרטופס ומקשר לצרטופסים. מאובנים נוספים דומים נמצאו במערה בדרום אוסטרליה אך גם בה קשה להסיק על הקשר בינו לצרטופסים.

כיום רואים בסוג טקסון מוטל בספק מאחר שמאובניו הזכירו מאוד את מאובני המינמי.

## קישורים חיצוניים

קטגוריה:צרטופסים
קטגוריה:דינוזאורים שחיו בקרטיקון תחתון באוסטרליה
קטגוריה:טקסונים שנויים במחלוקת
כיסטצפאלוס

**כיסטצפאלוס** (שם מדעי: *Cistecephalus*) הוא סוג של זוחל תראפסיד שחי בסוף תקופת הפרם לפני 259.8-254.1 מיליון שנה מהיום. המאובנים שלו התגלו ב-1876 ותוארו בידי החוקר האנגלי המפורסם ריצ'רד אוון. משמעות השם מיוונית: "κίστη" - "קופסה", "κεφαλή" - "ראש", כלומר: ראש-קופסה. שם זה ניתן לו עקב צורת הגולגולת השטוחה והמרובעת שלו.

## מאפיינים
הכיסטצפאלוס היה תראפסיד באורך 60 ס"מ בלבד שאולי היה בעל אורח חיים דומה לחפרפרת מודרנית. גופו היה מוארך ורגליו קטנות ובעלות טפרים חזקים ובעל ראש גדול עם צוואר קצר וחוטם צר ובולט מעל שאר הראש. בני הסוג חיו בדרום אפריקה ובזמביה בערבות הרחבות של הקארו, ככל הנראה במחילות שחפרו.

בסוג זה הוגדרו מינים רבים אבל חלקם נחשבים למבוטלים בעוד אחרים עברו לסוגים קרובים כמו הדיקינודון (Dicynodon) והדיקטודון.

## בתרבטת
יצור זה הופיע בסדרה פלאווורלד.

## קישורים חיצוניים

קטגוריה:דיצינודונטים
קטגוריה:בעלי חיים שחיו בפרם באפריקה
קטגוריה:סינאפסידים שחיו בפרם
קטגוריה:מאובני טקסונים שתוארו ב-1876
יאחמיר היקה

ממוזער|285x285 פיקסלים|יאחמיר היקה, במדי מכבי נתניה, 2019
**יאחמיר היקה** (באלבנית: **Jahmir Hyka**; נולד ב-8 במרץ 1988) הוא כדורגלן עבר אלבני ששיחק בעמדת הקשר.

## קריירת מועדונים
היקה התחיל את הקריירה שלו בדינמו טירנה, אליה הצטרף בגיל 12. בשנת  הצטרף לרוזנבורג בלקלאב מליגת העל הנורווגית, עוד לפני שערך הופעת בכורה בקבוצה הבוגרת של טירנה.

בשנת  חתם באולימפיאקוס תמורת 600 אלף אירו, וכעבור זמן קצר הושאל לקיי אף טירנה, אלופת אלבניה.

ביוני  חתם היקה במיינץ 05 מהבונדסליגה לשלוש עונות.

לאחר שרשם רק 13 הופעות בשנתיים במדי מיינץ, בשנת  חתם בפאניוניוס מליגת העל היוונית תמורת 120 אלף אירו.

ב-29 בינואר 2011 חזר לקיי אף טירנה. ב-20 בפברואר רשם את משחק החזרה שלו לקבוצה בתיקו 0-0 נגד שקומביני פקין. חודש לאחר מכן, כבש את שער הבכורה שלו בקדנציה בניצחון 0–1 נגד אותה יריבה.

בקיץ , חתם בלוצרן מליגת העל השווייצרית. ב-6 באוגוסט 2011 בתיקו 1-1 נגד יאנג בויז ברן.

ב-3 בפברואר 2017 חתם היקה בסן חוזה ארת'קווייקס מה-MLS. ב-25 בפברואר היקה ערך את הופעת הבכורה שלו בקבוצה במשחק נגד סקרמנטו רפובליק, בה גם הבקיע גם שער הבכורה שלו בקבוצה.

ב-31 בינואר 2019 חתם במכבי נתניה מליגת העל.

ב-6 בפברואר 2020, היקה חתם בסקציה נס ציונה. בתום העונה, ירדה נס ציונה לליגה הלאומית והיקה שוחרר מהמועדון.

ב-13 באוגוסט 2020, היקה חתם בגוויג'ואו האנגפנג מהליגה הסינית הראשונה, בה שיחק עונה אחת.

בינואר  חתם בטאוטה, אחרי שנה בה לא שיחק כדורגל.

## קריירה בינלאומית
ב-7 בפברואר 2007 היקה ערך את הופעת הבכורה שלו בנבחרת אלבניה במשחק ידידות נגד . ב-20 באוגוסט 2008, הוא הבקיע את שער הבכורה שלו בנבחרת במשחק נגד  אותו כבש כעבור 46 שניות וזהו השער המהיר בהיסטוריה של הנבחרת. עד שכבשה ביורו 2024 נגד איטליה

## תארים
; רוזנבורג
*ליגת העל הנורווגית: 

; אולימפיאקוס
*ליגת העל היוונית: 

; טירנה
*הגביע האלבני: 

; אישיים
*שחקן החודש בליגת העל השווייצרית: אפריל 

## קישורים חיצוניים

## הערות שוליים

קטגוריה:כדורגלנים אלבנים
קטגוריה:קשרי כדורגל אלבנים
קטגוריה:טירנה: כדורגלנים
קטגוריה:כדורגלני רוזנבורג
קטגוריה:כדורגלני אולימפיאקוס
קטגוריה:כדורגלני קיי אף טירנה
קטגוריה:כדורגלני מיינץ 05
קטגוריה:כדורגלני פאניוניוס
קטגוריה:כדורגלני לוצרן
קטגוריה:כדורגלני סן חוזה ארת'קווייקס
קטגוריה:כדורגלני מכבי נתניה
קטגוריה:כדורגלני סקציה נס ציונה
קטגוריה:כדורגלני גוויג'ואו ז'יצ'נג
קטגוריה:כדורגלני נבחרת אלבניה
קטגוריה:כדורגלנים זרים בישראל
קטגוריה:ספורטאים זרים בנורווגיה
קטגוריה:ספורטאים זרים בשווייץ
קטגוריה:ספורטאים זרים בארצות הברית
קטגוריה:ספורטאים אלבנים בישראל
קטגוריה:ספורטאים זרים בסין
קטגוריה:אלבנים שנולדו ב-1988
אלכס וינדהם

**אלכס וינדהם** (באנגלית: **Alex Wyndham**; נולד ב-1 בינואר 1981) הוא שחקן אנגלי, המוכר מהופעתו בתפקיד גאיוס קילניוס מאיקנס בסדרת הטלוויזיה של רשת HBO "רומא" משנת 2007.

## ביוגרפיה
וינדהם התחנך בווינצ'סטר קולג', וסיים תואר בהיסטוריה באוניברסיטת אוקספורד. באוניברסיטה שיחק במספר הצגות סטודנטים. בתקופת לימודיו הרבה להופיע על במת התיאטרון, בין השאר בסיור הופעות ביפן עם OUDS בהפקה של המחזה "עמל אהבה לשווא". את הכשרתו המקצועית רכש באקדמיה המלכותית לאמנות הדרמה (RADA) וסיים את לימודיו ב-2005. וינדהם השלים את השכלתו בקורסים כגון: משחק מול מצלמה ב-BBC Elstree, קיבל תעודה של BASSC במשחק בלחימה, והגיע לדרגת חגורה שחורה בקראטה בסגנון שוטוקאן. בין המיומנויות שלו ריקוד פלמנקו ושירה בקול בריטון.

הופעתו המקצועית הראשונה הייתה עוד בהיותו בבית הספר למשחק בתפקיד סילביוס בסרטו של קנת בראנה "כטוב בעיניכם", עיבוד למחזה אותו שם מאת שייקספיר. עוד שיחק באופרת הסבון "Totally Frank" בתפקיד בן, במיני-סדרה "קו היופי", ובדרמה התקופתית "דוריט הקטנה". ב-2014 הופיע וינדהם בדרמה הרפואית "The Crimson Field" אודות מלחמת העולם הראשונה.

## פילמוגרפיה
### קולנוע

### טלוויזיה

## משחקי וידאו

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי האקדמיה המלכותית לאמנות הדרמה
קטגוריה:בוגרי אוניברסיטת אוקספורד
קטגוריה:אנגלים שנולדו ב-1981
רכיוצפלוס

**רכיוצפלוס** (שם מדעי: *Rhachiocephalus*) הוא סוג של זוחל תראפסיד מקבוצת הדיצינודונטים שחי בסוף תקופת הפרם. מאובניו התגלו בדרום אפריקה ב-1876 לצד פאונת יצורים דומים כמו הדיקטודון והכיסטצפאלוס.

הרכיוצפלוס היה מהגדולים שבדיצינודונטים של הפרם והוא הגיע לאורך של מעל 2.5 מטר. הגולגולת היחידה שלו שמצאו הגיעה לאורך 1.5 מטר והיא הייתה ארוכה ורחבה. ליצור זה היה חסר זוג השיניים הקדמיות דמויות שיני הסנאי שבלטו למרבית קרוביו הקטנים. עם זאת הוא היה בעל לוחיות קרניות גדולות לצד הלחיים. הוא היה שטוח בצורתו ואולי חי בדומה לתנין באורח חיים אמפיבי.

כמו מרבית קרוביו הוא נכחד עם ההכחדה הקטלנית של הפרם לפני 252 מיליון שנה.

## קישורים חיצוניים

קטגוריה:דיצינודונטים
קטגוריה:בעלי חיים שחיו בפרם באפריקה
קטגוריה:סינאפסידים שחיו בפרם
קטגוריה:מאובני טקסונים שתוארו ב-1898
דינוצפאליה

[ממוזער|פרטי [מוסצ'ופס]]
**דינוצפאליה** (שם מדעי: Dinocephalia) היא קבוצה גדול של זוחלים קדומים בני סדרת התראפסידה אשר דמו במראם לארכוזאורים מפחידים כמו דינוזאורים. הם חיו רק באמצע תקופת הפרם לפני 260–270 מיליון שנה ברחבי העולם בתוך היבשת הקדומה פנגיאה, בין השאר בדרום אפריקה, זימבבואה, רוסיה, סין, ברזיל וטנזניה.

הגדול שבבני הקבוצה היה הטאפינוצפלוס (Tapinocephalus), אוכל צמחים משוריין בעל "קסדה" על ראשו. הוא הגיע לאורך 3 מטרים ולמשקל 1–2 טונות. חלק מהמינים היו אוכלי כל או אוכלי בשר כמו האנטאוזאורוס שהגיע לאורך 5–6 מטר ולמשקל 600–700 ק"ג והטיטנופוניוס שהגיע לאורך 5 מטרים.

המאפיין החשוב של רוב המינים הוא מבנה הגולגולת הנוקשה שלהם שהייתה לעיתים בעלת "יבלות" גדולות כמו אצל האסטמנוסוכוס והסטירקוכפלוס (Styracocephalus) שדמו לחזיר יבלות גדולים. הם היו בעלי גפיים מגושמים יחסית וגוף מכוסה קשקשים גדולים.

## מיון
***סוג Eccasaurus
***סוג Pelosuchus
***סוג Tappenosaurus
**משפחה Estemmenosuchidae
**משפחה Phreatosuchidae
**משפחה Phthinosuchidae
**משפחה Rhopalodontidae
*קבוצה Anteosauria
**משפחה Anteosauridae - בה האנטאוזאורוס והדוליוזאוריסקוס
**משפחה Brithopodidae
**משפחה Deuterosauridae
*קבוצה Tapinocephalia
***סוג Dimacrodon
**משפחה Driveriidae
**משפחה Mastersoniidae
**משפחה Styracocephalidae
**משפחה Tapinocephalidae
**משפחה Titanosuchidae

## קישורים חיצוניים

קטגוריה:בעלי חיים שתוארו ב-1894
קטגוריה:טקסונים שתוארו בידי הארי גובייר סיילי
*
קטגוריה:מאובני טקסונים שתוארו ב-1895
אדם צובר זיכרונות

"**אדם צובר זיכרונות**" הוא שיר שכתבה יונה וולך. השיר הולחן על ידי שמעון גלבץ, והוקלט במקור על ידי דורית ראובני, ולאחר מכן על ידי אברהם טל.

## רקע
השיר הופיע בספר השירה של וולך "שני גנים", שיצא לאור ב-1969. הלחין אותו שמעון גלבץ והקליטה אותו דורית ראובני בשנת 1988 לאלבומה "שינויים".
השיר זכה להצלחה לאחר שהוקלט ב-200־ לאלבום "עבודה עברית 2 – מחווה ל־60 שנות יצירה מקורית", בידי אברהם טל. השיר גם הופיע באלבומו "אברהם טל".
במצעד העברי השנתי התשס"ח (2008) של גלגלצ הגיע השיר למקום השני. במצעד של רשת ג' הוא הגיע למקום השביעי.

## תוכן השיר
השיר מזכיר את משל הצרצר והנמלה, ומתאר את אגירת המזון של הנמלים בחודשי הקיץ. בחורף הנמלים מכלות את המזון או הרכוש שאגרו ואת החורף מכלות גם כן. בשיר זה, בעונת החורף שר החגב לפתחים ומתגעגע לחודשי הקיץ.

## קישורים חיצוניים
* אדם צובר זכרונות, באתר הספרייה הלאומית
* 
* אקורדים לשיר, באתר Tab4u
* 
* 
* 

קטגוריה:שירי 1988
קטגוריה:סינגלים מ-2008
קטגוריה:שירי דורית ראובני
קטגוריה:שירי אברהם טל
קטגוריה:שירים בעברית
קטגוריה:שירים שנכתבו על ידי יונה וולך
קטגוריה:שירים על נוסטלגיה
קטגוריה:שירים על עונות השנה
יוסף אלימלך באומגרטן

הרב פרופ' **יוסף אלימלך באומגרטן** (Joseph m. Baumgarten) (וינה, 7 בספטמבר 1928 - 4 בדצמבר 2008) היה חוקר יהודי אמריקאי בתחום הלימודים השמיים. נודע במחקריו בהלכה מהמקרא ועד חז"ל ובמיוחד בטקסטים הלכתיים של מגילות מדבר יהודה.

## ביוגרפיה

באומגרטן היגר לארצות הברית עם משפחתו ב-1939 בעקבות האנשלוס באוסטריה. ב-1950 הוסמך לרב בישיבת תורה ודעת בברוקלין. נישא לנעמי רוזנברג בשנת 1953.

באומגרטן החל את לימודיו בתחום המתמטיקה עם תואר B.A. בהצטיינות ממכללת ברוקלין. היה זה מפגש מקרי באוניברסיטת ג'ונס הופקינס שגרם לו לשנות כיוון בתחום לימודיו, ובסופו של דבר הוענק לו תואר דוקטור בלימודים שמיים ב -1954. עבודת הדוקטורט שלו הייתה "כת היחד והאיסיים".

מ 1952 עד 1957 הוא לימד ארמית באוניברסיטת ג 'ונס הופקינס. בשנת 1953 הוא החל את הקשר הארוך שלו עם היברו בולטימור קולג. הוא גם לקח על עצמו את תפקיד הרב בקהילת "בני יעקב שערי ציון" בבולטימור בשנת 1959. במשך כל חייו היה חבר בהסתדרות הרבנים דאמריקה (RCA) – ארגון של רבנים אורתודוקסיים בארצות הברית.

באומגרטן כיהן כפרופסור אורח באוניברסיטת טוסון סטייט במרילנד, באוניברסיטת מרילנד, ובאוניברסיטת בן-גוריון. היה גם הוא אורח במכון למדעי היהדות באוניברסיטה העברית בירושלים בשנת 1990 ושוב בשנת 2001. הוא היה חבר במכון אננברג (כיום המרכז ללימודי היהדות של אוניברסיטת פנסילבניה בפילדלפיה) ב 1992–1993.

ב-1953 החל לפרסם את מחקריו בנושא מגילות מדבר יהודה. ידיעתו בענייני הלכה הייתה הסיבה שג'ון סטרוגנל נתן לו את המשימה לפרסם את הפרגמנטים ממגילת ברית דמשק ממערה 4 בקומראן. עבודתו על ברית דמשק לא רק שפרסמה לראשונה את כתבי היד של המגילה מקומראן, אלא נכתבה במסגרת הבנה כללית של ספרות ההלכה בימי בית שני.

ב-4 בדצמבר 2008 נפטר באומגרטן. הלווייתו יצאה מבית הכנסת בו כיהן כרב בבולטימור. ארונו הועלה לקבורה בהר המנוחות בירושלים.

## תגליות במדבר יהודה
באומגרטן היה עורך שותף של שני כרכים ממפעל תגליות במדבר יהודה –

*כרך 8 – ברית דמשק ממערה 4, בשיתוף עם ז'וזף מיליק, סטפן פאן ועדה ירדני.
•	Qumran Cave 4 Vol. XIII : The Damascus Document (4Q266-273), editor with Jozef T. Milik, Stephen Pfann, Ada Yardeni (Oxford: OUP, 1997) 

*כרך 35 – טקסטים הלכתיים ממערה מס' 4, בשיתוף עם אסתר אשל ואחרים
•	Qumran Cave 4 Vol. XXXV : Halakhic Texts, editor with Torleif Elgvin, Esther Eshel, Erik Larson, Manfred R. Lehmann (Oxford: OUP, 2000) 

## ספר לכבודו
ב-1995 יצא בהוצאת בריל ספר לכבודו –
Legal Texts and Legal Issues
Proceedings of the Second Meeting of the International Organization for Qumran Studies, Cambridge 1995. Published in Honour of Joseph M. Baumgarten

## קישורים חיצוניים
* דניאל שוורץ, בשובה ונחת, בהשקט ובבטחה: דברים לזכר הרב פרופ' יוסף אלימלך באומגרטן ז"ל, מגילות תשע"ג
* "The Laws of the Damascus Document - Between Bible and Mishnah" -מאמר על ברית דמשק בין התנ"ך למשנה.
* 

קטגוריה:בולטימור: רבנים
קטגוריה:חוקרי יהדות אמריקאים
קטגוריה:בוגרי ברוקלין קולג'
קטגוריה:בעלי תואר דוקטור מאוניברסיטת ג'ונס הופקינס
קטגוריה:יהודים אוסטרים
קטגוריה:אישים שהועלו לקבורה בארץ ישראל
קטגוריה:סגל אוניברסיטת ג'ונס הופקינס
קטגוריה:יהודים הקבורים בהר המנוחות
קטגוריה:מהגרים מאוסטריה לארצות הברית
קטגוריה:בוגרי ישיבת תורה ודעת
קטגוריה:אמריקאים שנולדו ב-1928
קטגוריה:אמריקאים שנפטרו ב-2008
דיצינודונטים

[ממוזער|[אאודיקינודון.]]
[ממוזער|[פלסירה]]
[ממוזער|[ליסטרוזאורוס.]]
**דיצינודונטים** (שם מדעי: Dicynodontia) היא קבוצה גדולה של זוחלים תראפסידים אשר חיו בסוף עידן הפלאוזואיקון בתקופת הפרם וחלקם שרדו את הכחדת הפרם הגדולה עד לסוף הטריאס. משמעות שמם היא: "זוג שיני כלב", עקב זוג ניביהם הגדולים שבלטו בקצה הגולגולת ונועדו לטחון ולקצוץ צמחייה קשה.
## מאפיינים
אחדים מבני הקבוצה, כגון הפלסירה והאיסצ'יגואלסטיה של הטריאס או הרכיוצפלוס מהפרם, היו גדולים מאוד. מינים אחרים היו קטנים בהרבה ובעלי רגליים ארוכות וחזקות ששימשו לחפירת מחילות באדמה. בצורתם דמו לדינוזאורים הצרטופסים, שהיו בעלי מקור קרני גדול ובעלי עצמות לחיים מודגשות.

חלק ממאובני הדיצינודונטים, כגון הליסטרוזאורוס, נמצאו בחבורות, מה שמעיד שחיו בקבוצות גדולות שנדדו יחדיו בחיפוש צמחים. קיימת מחלוקת על חום גופם וכסות גופם, כאשר כמה מדענים סברו שהיו בעלי שיער פשוט ובעלי דם חם. רוב המדענים סוברים שהיו בעלי דם קר.

## מיון
**על-משפחה Eodicynodontoidea
***משפחה Eodicynodontidae
**על-משפחה Kingorioidea
***משפחה Kingoriidae
*קבוצה Diictodontia
**על-משפחה Emydopoidea
***משפחה Cistecephalidae
***משפחה Emydopidae
**על-משפחה Robertoidea
***משפחה Diictodontidae
***משפחה Robertiidae
*קבוצה Pristerodontia
****סוג Dinanomodon
****סוג Odontocyclops
****סוג Propelanomodon
***משפחה Aulacocephalodontidae
***משפחה Dicynodontidae
***משפחה Lystrosauridae
***משפחה Oudenodontidae
***משפחה Rhachiocephalidae - בה הרכיוצפלוס
***משפחה Pristerodontidae
**על-משפחה Kannemeyeriiformes
****סוג Dinodontosaurus
****סוג Dolichuranus
****סוג איסצ'יגואלסטיה (Ischigualastia)
****סוג קנמייריה (Kannemeyeria)
****סוג Rabidosaurus
****סוג Sinokannemeyeria
***משפחה Shansiodontidae
***משפחה Stahleckeriidae

## קישורים חיצוניים

* מלפני הדינוזאורים - לציור הקיר, יונת אשחר, באתר מכון דוידסון, 5 באוקטובר 2024

קטגוריה:בעלי חיים שתוארו ב-1859
קטגוריה:טקסונים שתוארו בידי ריצ'רד אוון
*
קטגוריה:מאובני טקסונים שתוארו ב-1859
ויטלי לוקס

**ויטלי לוקס** (בקירגיזית: **Виталий Люкс**; נולד ב-27 בפברואר 1989) הוא כדורגלן קירגיזי המשחק בעמדת החלוץ באולם ובנבחרת קירגיזסטן.

## קריירת מועדונים

לוקס הבקיע את שערו הראשון באונטרהאכינג בניצחון 6-0 על אאוגסבורג II.

הוא עזר לאונטרהאכינג להגיע לגמר הגביע הבווארי של עונת 2015-16, לאחר שהבקיע צמד ברבע הגמר נגד סליגנפורטן וצמד נוסף בחצי הגמר נגד יאן רגנסבורג.

## קריירה בינלאומית

במאי 2015, לוקס זומן לנבחרת במסגרת משחקי מוקדמות מונדיאל 2018 נגד נבחרת בנגלדש ונבחרת אוסטרליה. את הופעת הבכורה שלו ערך בניצחון 3-1 על בנגלדש, כששיחק את מלוא 90 הדקות.

## קישורים חיצוניים

קטגוריה:כדורגלנים קירגיזים
קטגוריה:חלוצי כדורגל קירגיזים
קטגוריה:כדורגלני קרל צייס ינה
קטגוריה:כדורגלני אונטרהאכינג
קטגוריה:כדורגלני אולם 1846
קטגוריה:כדורגלני נבחרת קירגיזסטן
קטגוריה:כדורגלני גביע אסיה 2019
קטגוריה:ילידי 1989
קטגוריה:קירגיזים שנולדו במאה ה-20
חוזה פריז (1857)

[ממוזער|פרס בשנת 1808 על פי מפה בריטית, לפני ההפסדים לרוסיה בצפון על ידי [הסכם גוליסטן שנחתם ב-1813, ועל אובדן העיר הראת לבריטניה על ידי חוזה פריז שנחתם ב-1857]]
**חוזה פריז** הוא חוזה שנחתם בין השושלת הקאג'ארית לבין הממלכה המאוחדת בפריז ב-4 במרץ 1857 וסימן את סופה של המלחמה האנגלו-פרסית.

בהסכם זה הסכימו הפרסים לסגת מהראת, להתנצל בפני שגריר בריטניה בשובו, וחתמו על הסכם סחר עם בריטניה. הבריטים, מצידם, הסכימו לא לארח את מתנגדי השאה בשגרירותם, ביטלו את בקשתם להחליף את ראש ממשלת איראן מירזא אקא ח'אן נורי  וגם את דרישתם לוויתורים טריטוריאליים לאימאם של מסקט, שקיימה באותו הזמן גם ברית עם בריטניה. בנוסף, פרס הסכימה לחפש תיווך בבריטניה במקרה של סכסוך עתידי עם אפגניסטן.

## ראו גם
* יחסי איראן-הממלכה המאוחדת
* הברית הפרנקו-פרסית 

## הערות שוליים

קטגוריה:היסטוריה כללית של ימי הביניים
קטגוריה:המאה ה-19
קטגוריה:פריז: היסטוריה
קטגוריה:אנגליה: אמנות והסכמים
קטגוריה:המלחמה האנגלו-פרסית
קטגוריה:יחסי איראן – הממלכה המאוחדת
פריז (1857)
פריז 1857
היראצ'יוס

ממוזער|איור היראצ'יוס
**היראצ'יוס** (שם מדעי: *Hyrachyus*; מיוונית עתיקה: "שפן חזיר") הוא סוג של יונק נכחד שדמה במראהו לסוס או לקרנף קדום אך היה קטן מהם בהרבה. הוא חי בתקופת האאוקן באמריקה הצפונית, אירופה ואסיה. ייתכן שנמצא אפילו באי ג'מייקה. המאובנים תוארכו לסביבת 40 מיליון שנה מהיום.

## מאפיינים
ההיראצ'יוס נחשב לאביו הקדום של הקרנף, דמה מעט לטפיר מודרני אך היה קטן בהרבה. הוא הגיע לאורך 1.5 מטר ולמשקל 45–90 ק"ג והוא היה בעל מבנה רגליים דקות יחסית אך בעל צורת שיניים המעידה שהוא קרוב לקרנפיים המודרניים. יצור זה היה שוכן יערות שניזון מעשבים וצמחייה דומה.

ייתכן שהיה קרוב לפלאותריום שהיה בעל מבנה גוף דומה והיה כבר מאבות הסוסיים החיים.

מאובניו של יונק קדום זה התגלו בין היתר בצרפת, גרמניה, הממלכה המאוחדת, הונגריה, סין העממית, קולורדו וויומינג 

## מינים
בסוג זה היו שבעה מינים:
* H. affinis
* H. bicornutus
* H. douglassi
* H. eximius
* H. modestus
* H. minimus
* H. stehlini

## בתרבות
יונק זה הופיע בסדרה פלאווורלד.

## ראו גם
*לופיאודון - דמוי-טפיר מאותה תקופה
## קישורים חיצוניים

קטגוריה:בעלי חיים שתוארו ב-1871
קטגוריה:טקסונים שתוארו בידי ג'וזף ליידי
קטגוריה:קרנפים (על-משפחה)
קטגוריה:מפריטי פרסה שחיו באאוקן
קטגוריה:יונקים שחיו באאוקן באמריקה הצפונית
קטגוריה:מגה-פאונה של הפלאוגן באמריקה הצפונית
קטגוריה:מאובני טקסונים שתוארו ב-1871
מנוצרס

**מנוצרס** (שם מדעי: *Menoceras*; מילולית: "קרני סהר") הוא סוג קדום של קרנף אשר חי בערבות אמריקה הצפונית בתקופת המיוקן לפני 30.7-19.7 מיליון שנה. הוא היה קטן יחסית לקרנפים המודרניים והיה בעל רגליים ארוכות.

## מאפיינים
אורך קרנף זה הגיע למטר וחצי בקירוב ומשקלו ל-100-300 ק"ג. הוא היה בעל זוג קרניים בקצה אפו שבלטו החוצה והתעקלו מעט. דבר זה העניק לו את שמו. הנקבות היו חסרות קרניים ואולי קטנות יותר. קרנף זה שגשג בסביבת הסוואנה והערבה הקדומה של אמריקה הצפונית בין פלורידה וקליפורניה עד ניו ג'רזי ונברסקה. 

אתר מאובנים בפלורידה ובסן ברנרדינו, קליפורניה מציג עדר גדול של קרנפים כאלה שנפלו לעבר מותם, כנראה מסחיפת נהר בוצי. היובש של סוף המיוקן גרר אותם להכחדה והם הוחלפו במיני קרנפים עמידים יותר לקרח וליובש כמו הקרנף הצמרירי.

## בתרבות
יונק זה הופיע בסדרה פלאווורלד.

## קישורים חיצוניים

קטגוריה:בעלי חיים שתוארו ב-1921
קטגוריה:ערכים שבהם מתאר הטקסון אינו מתאים
קטגוריה:ערכים שבהם תבנית בריטניקה אינה מתאימה
קטגוריה:קרנפיים פרהיסטוריים
קטגוריה:מגה-פאונה של הנאוגן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:מפריטי פרסה שחיו במיוקן
קטגוריה:מאובני טקסונים שתוארו ב-1921
עמק אונום

**עמק אונום** (באנגלית: **Onnum Valley**) הוא עמק חשוף מקרח, בין פסגת דרק ורכס אונום, ברכס בריטניה שבאנטארקטיקה. 

העמק נמצא בגובה של 1,756 מטרים מעל פני הים.

## היסטוריה
### מקור השם

שמו של הרכס ניתן על ידי המשלחת הגאולוגית של אוניברסיטת ואיקאטו מניו זילנד, שחקרה את האזור בעונת המחקר 1979–1978, בראשותו של מייקל סלבי. 

העמק נקרא על שם רכס אונום הסמוך (הקרוי על שם אונום - אתר בבריטניה הרומית) (בדומה לאתרים רבים אחרים ברכס בריטניה שנקראים על שם אתרים בבריטניה הרומית).

## לקריאה נוספת

• MARTIN P. KIRKBRIDE, MARGARET A. BRADSHAW AND FRAKA J. HARMSEN, **[https://onlinelibrary.wiley.com/doi/pdf/10.1111/j.1945-5100.1991.tb01041.x Further finds of the Derrick Peak meteorite, Transantarctic Mountains, and implications for terrestrial age]**, Meteoritics 26, 213-216 (1991)

## קישורים חיצוניים
* עמק אונום באתר הסקר הגאולוגי של ארצות הברית
* עמק אונום באתר הגאזט האנטארקטי של ממשלת אוסטרליה
* עמק אונום באתר הגאזט האנטארקטי המשווה SCAR
* מפת אזור עמק אונום

## הערות שוליים

אונום
אונום